شەفەق نیوز/ پاپا فرانسیس داوای چاکسازی لە نەتەوە
یەکگرتگەیل کرد، دویای ئەوە ک کەمی لە دەوری لە نواگردن پەتای کۆرۆنا و جەنگ لە ئۆکرانیا
نشان دا.
رووژنامەی "لا ستامبا"ی ئیتالی بەشیگ
لە کتاو نوو پاپا بڵاو کرد ک لەناوه وت: هەنای باس ئاشتی و ئاسایش لە ئاست جەهانی کەیمن،
یەکەم ریخریاگ کەفێدە هویرمان خوەی نەتەوە یەکگرتگەیلە، وەتایبەت ئەنجومەن ئاسایشی.
وتیش: جاریگتر جەنگ لە ئۆکرانیا نشان خوازین
ئەرا دووپاتکردن لەوە دا ک ئی گردەوبوین بڕە لایەن ئیسە ریەیلیگ نەرمتر و گورجتر ئەرا
چارەکردن ململانەیل خوازێد.
پاپا دووپات کرد ک لە وەختەیل جەنگ گرنگە دووپات
لەوە بکەیمن ک ئیمە رەنگاوڕەنگی زیاتر و خاستر خوازیمن، باوجی نەتەوە یەکگرتگەیل وەو
جویرەگ لەوەخت دامەزراننی کار کردیە، جواو کارە نووەیل نیەێد.
وتیش: نەتەوە یەکگرتگەیل دروس کریا تا ئەو کارەیل
ناشرینە ک لە دوو چەنگ سەدەی نیسەم رەت بکەێد، و هەرچەن هەڕەشەی هیمان زنیە، جەهانیش
جویر خوەی نەمەنیە، وبایەتە دەزگایل ناودەوڵەتی بوود بەرهەمیگ ئەرا فراوانترین رێککەفتن.
پاپا باس خەفەتی کرد چوینکە خوازین ئی چاکسازیە
دویای پەتاگە زیاتر ئاشکراوە بوه، ک ئمجا کەمی خوەی نشان دا، لە بەشەوکردن واکسینەیل،
نموونەی زاقیگ نشان دا ک سەنگینی یاسای وەهیزتر زیاتر لە هاوکاری پەسەن کریەێد.
هەمیش داوای چاکسازی رێکخستەنی کرد ئەرا گلەوداین
ریخریایەیل ناودەوڵەتیی ئەرک سەرەکییان لە خزمەت مرۆیی بوود.
